

قصيدة للشاعر / علاء الدباغ
اجيت لمرقدك يحسين اجيت بلهفة عناية
اجيت وكبل جدمي سير الك هالروح مشايه
تضل مثل النفس ياحسين تصعد تنزل ويايه
هوى لروحي وحياتي بلا هواها تموت تودع وطن دنياية
عطشت محبتك تموز من اعطش واحيا بماي حبك عذب من ماية
غريبة محبتك يحسين مثل الماي احيه تسير بدماية
يلوموني على حبك خلهم يلومون مايدرون انته الاصل والغاية
يامن دك الك كلب الولاء سنين وردد بالقسم ياحسين مولاية
نطينة لاجل حبك تضحيات هواي جفوف الكطعوهه والحجي هواية
بقينا على العهد باقين شما جار الزمن واحقاد اعداية
لزمنة محبتك مولاي سفينة انت النجات الركب نجاية